|  |
| --- |
| **Academi Tegwch Iechyd, Iechyd Ataliol a Llesiant**  Ysgoloriaethau ar gyfer Iechyd Ataliol, Iechyd y Boblogaeth ac Arweinyddiaeth  **Cymhwystra, Y Broses Ddyrannu, Telerau ac Amodau a Ffurflen Ymgeisio** |

**1. DIBEN YR YSGOLORIAETH**

Mae Llywodraeth Cymru yn dymuno cefnogi dysgwyr proffesiynol yn y GIG ac yn y sector gofal cymdeithasol a’r trydydd sector yng Nghymru i ymgymryd ag addysg a datblygiad personol mewn meysydd polisi allweddol. O’r herwydd mae’r llywodraeth wedi sefydlu Academi Dysgu Dwys at y diben hwn. Mae cyllid grant gan Lywodraeth Cymru yn galluogi pob Academi i gynnig nifer o ysgoloriaethau hael i ymgeiswyr cymwys.

Mae ysgoloriaethau ffioedd rhannol o hyd at £1000.00 ar gael ym Mhrifysgol Bangor ar gyfer y rhaglenni Tystysgrif Ôl-radd/Diploma Ôl-radd/MSc Iechyd Ataliol, Iechyd y Boblogaeth ac Arweinyddiaeth ac ar gyfer rhai modiwlau darpariaeth hyblyg unigol. Nifer cyfyngedig o ysgoloriaethau ffioedd rhannol sydd ar gael. Dyrennir yr ysgoloriaethau ffioedd rhannol yn unol â'r meini prawf isod.

Os hoffech drafod eich cais am ysgoloriaeth, cysylltwch â [AHEPW@bangor.ac.uk](mailto:AHEPW@bangor.ac.uk)

**2. Y BROSES YMGEISIO**

i. Rhaid i ymgeiswyr ddilyn proses ymgeisio safonol Prifysgol Bangor. Nid yw dyfarnu ysgoloriaeth yn gwarantu lle ar un o fodiwlau neu raglenni’r Academi Tegwch Iechyd, Iechyd Ataliol a Llesiant. Rhaid i ymgeiswyr hefyd gyflwyno cais llwyddiannus a bodloni'r holl ofynion mynediad. Os cynigir ysgoloriaeth, rhaid i ddarpar fyfyrwyr gyflwyno ffurflen gais trwy Brifysgol Bangor **erbyn dydd Iau 30 Tachwedd 2023**, fel arall cynigir yr ysgoloriaeth i ymgeisydd arall.

ii. Gall myfyrwyr wneud cais am ysgoloriaeth cyn cyflwyno eu cais am le ar y rhaglen.

iii. Mae angen i fyfyrwyr lenwi'r ffurflen gais isod (Atodiad 1) a sicrhau bod y datganiad o gefnogaeth gan eu cyflogwr wedi’i gwblhau.

iv. Panel Ysgoloriaethau’r academi fydd yn penderfynu ar ddyfarnu ysgoloriaethau a rhoddir gwybod i ymgeiswyr beth yw’r penderfyniad. Gall unrhyw un sydd ddim yn llwyddo i gael ysgoloriaeth ymgeisio am le ar y rhaglen fel dysgwyr sy’n hunangyllido, neu’n cael eu cyllido gan eu cyflogwyr, os ydynt yn dymuno gwneud hynny.

v. Ar gyfer rhaglenni/modiwlau sy'n dechrau ym mis Ionawr 2024, rhaid gwneud ceisiadau am ysgoloriaethau erbyn 5pm dydd Iau 30 Tachwedd 2023. Caiff ymgeiswyr wybod beth yw penderfyniad y panel o fewn 10 diwrnod gwaith.

vi. Ni chaiff swm yr ysgoloriaeth ei dalu i’r myfyrwyr ond byddant yn derbyn hysbysiad wrth gofrestru bod rhan o’u ffioedd wedi'u talu.

**SYLWCH:** Dim ond i dalu'r ffioedd dysgu y gellir defnyddio’r ysgoloriaeth ac nid yw'n drosglwyddadwy. Ni yw unrhyw gostau ychwanegol a all fod yn gysylltiedig ag unrhyw un o raglenni a modiwlau’r academi wedi eu cynnwys.

**3. PROSES DDYFARNU’R YSGOLORIAETH**

i. Dyfernir yr ysgoloriaethau gan Banel Ysgoloriaethau’r academi. Mae'r panel yn cynnwys Arweinydd yr Academi, Cydlynydd Modiwlau, Swyddog Gweinyddol ac aelod o staff Prifysgol Bangor o adran arall yn y Brifysgol.

ii. Dyfernir ysgoloriaethau ffioedd rhannol ar sail tystiolaeth o’r budd mwyaf i'r ymgeisydd, ei gyflogwr a'r cleifion, defnyddwyr gwasanaeth neu'r gymuned y maent yn eu cefnogi ynghyd â chyfrannu at ganlyniadau Cymru Iachach1. Bydd y penderfyniad hwn yn seiliedig ar y dystiolaeth a gyflwynir yn y ffurflen gais gan yr ymgeisydd a'i gyflogwr. Os na ddyfernir pob ysgoloriaeth, caiff cyllid sydd heb ei ddyrannu ei ddwyn ymlaen ar gyfer cyrsiau yn y dyfodol.

iii. Bydd y panel yn cytuno ym mhob cylch cyllido ar union ddyraniad yr ysgoloriaethau yn unol â swm y cyllid sydd ar gael ac unrhyw gyllid heb ei ddyrannu a ddygwyd ymlaen o garfannau blaenorol. Dyrennir cyllid ar gyfer astudiaethau llawn a rhan amser yn unol â'r galw ac ansawdd yr ymgeiswyr. Dyrennir ysgoloriaethau i adlewyrchu bwriad i gefnogi dysgwyr o bob grŵp targed (Gofal Iechyd, Gofal Cymdeithasol, y Sector Cyhoeddus a'r Sector Gwirfoddol).

iv. Caiff ceisiadau eu sgorio fel y nodir yn y ffurflen gais yn Atodiad 1 isod a'u graddio fesul sector. Dyrennir ysgoloriaethau yn unol â'r grwpiau targed uchod ac ansawdd y ceisiadau a dderbynnir.

v. Dylai ymgeiswyr nad ydynt yn fodlon â phenderfyniad Panel Ysgoloriaethau’r Academi e-bostio:[AHEPW@bangor.ac.uk](mailto:AHEPW@bangor.ac.uk) yn y lle cyntaf.

vi. Disgwylir i ymgeiswyr llwyddiannus yr ysgoloriaeth ddarparu adolygiad o'u cwrs ddwywaith y flwyddyn, h.y. ar ddiwedd semester 1 a semester 2. Bydd disgwyl iddynt hefyd ddarparu adolygiad terfynol ar ôl cwblhau eu hastudiaethau. Sylwch y gellir defnyddio manylion yr adolygiad yn ddienw at ddibenion adrodd a/neu farchnata.

**4. CYMHWYSTRA**

i. Mae angen i ymgeiswyr fodloni'r gofynion mynediad i gael lle ar raglen berthnasol neu fodiwl darpariaeth hyblyg. Mae rhagor o wybodaeth am y gofynion mynediad ar gael ar dudalennau gwe’r Academi https://www.bangor.ac.uk/cy/atal

ii. Rhaid i ymgeiswyr:

* fod yn gweithio ar hyn o bryd ym maes gofal iechyd, gofal cymdeithasol, y sector cyhoeddus neu'r sector gwirfoddol yng Nghymru,
* gael cadarnhad o gefnogaeth wedi'i lofnodi gan eu cyflogwr yn defnyddio'r profforma a ddarparwyd;
* fod yn wladolyn y Deyrnas Unedig neu â 'statws preswylydd sefydlog' (sy'n golygu nad oes cyfyngiadau ar ba mor hir y gall ymgeiswyr aros yn y Deyrnas Unedig); a
* fod wedi byw yn y Deyrnas Unedig a'r Ynysoedd am y tair blynedd cyn diwrnod cyntaf blwyddyn academaidd gyntaf eich cwrs.

iii. Rhaid i ymgeiswyr fod yn gwneud cais am raglen neu fodiwl darpariaeth hyblyg yn yr Academi sy'n dechrau ym mis Ionawr 2024.

iv. Mae ysgoloriaethau ar gael i ymgeiswyr sy'n gwneud cais i raglenni astudio llawn amser neu ran amser.

v. Nid yw'r ysgoloriaethau’n seiliedig ar brawf modd h.y. ni fyddant yn dibynnu ar incwm teulu’r ymgeisydd.

vi. Ni fydd myfyrwyr sydd eisoes â chyllid llawn neu rannol yn cael eu hystyried.

**5. TELERAU AC AMODAU:**

i. Mae ysgoloriaeth yn talu’n rhannol am ffioedd dysgu’r modiwl/rhaglen yn unol â'r cais gwreiddiol am y flwyddyn academaidd honno. Caiff ysgoloriaeth ffioedd dysgu ymgeiswyr rhan amser eu dyfarnu ar sail pro-rata i gyfrannu at eu ffioedd dros gyfnod y rhaglen.

ii. Dylid cwblhau’r cais am ysgoloriaeth (gweler Atodiad 1 isod) a’i anfon at [AHEPW@bangor.ac.uk](mailto:AHEPW@bangor.ac.uk)

iii. Rhoddir yr ysgoloriaeth tuag at gostau’r ffioedd dysgu ac ni fydd yr ymgeiswyr llwyddiannus yn derbyn yr ysgoloriaeth yn uniongyrchol.

iv. Ni ellir gohirio ysgoloriaethau; rhaid i ymgeiswyr dderbyn yr ysgoloriaeth erbyn y dyddiad a nodir yn y llythyr dyfarnu.

v. Caiff unrhyw ysgoloriaeth a gynigir i ymgeisydd ond a wrthodir cyn cofrestru ei chynnig i ymgeisydd wrth gefn. Hysbysir ymgeiswyr cyn gynted â phosibl, fodd bynnag, cynghorir ymgeiswyr ar y rhestr wrth gefn i ystyried dewisiadau cyllido amgen gan nad oes sicrwydd y bydd Ysgoloriaeth ar gael.

vi. Caiff deiliaid ysgoloriaethau eu hannog i gymryd rhan yng ngweithgareddau marchnata a recriwtio'r brifysgol.

vii. Un o ofynion yr ysgoloriaeth yw eich bod yn cwblhau2 eich astudiaethau. Mae cwblhau yn y cyd-destun hwn yn golygu presenoldeb drwy gydol y cwrs a chwblhau'r asesiadau gofynnol.

Ar ôl dyfarnu ysgoloriaeth, os bydd myfyriwr yn tynnu’n ôl o’u hastudiaethau, caiff yr ysgoloriaeth ei diddymu’n llwyr a gallai’r myfyriwr fod yn atebol\* am ad-dalu’n llawn unrhyw swm o’r ysgoloriaeth a roddwyd eisoes at y ffioedd dysgu.

\**Efallai na fydd myfyrwyr sy'n tynnu'n ôl am resymau personol da (er enghraifft, iechyd, mamolaeth) yn gorfod ad-dalu’r Ysgoloriaeth yn llawn.*

viii. Os penderfynwn ei bod yn angenrheidiol i ddeiliad ysgoloriaeth atal ei astudiaethau, caiff yr Ysgoloriaeth ei haddasu pro-rata o ddechrau’r absenoldeb a chedwir cofnod o falans yr ysgoloriaeth ar gyfrif y Brifysgol a chaiff y gweddill ei ddwyn ymlaen i’r flwyddyn y bydd yn ailddechrau astudio.

**6. DIOGELU DATA**

Trwy wneud cais i fod yn fyfyriwr ysgoloriaeth Prifysgol Bangor, bydd yn ofynnol i Brifysgol Bangor gasglu, cadw, defnyddio ac fel arall brosesu gwybodaeth amdanoch chi at ddibenion sy'n gysylltiedig â'r broses ymgeisio ac am resymau y bernir eu bod yn angenrheidiol er mwyn cymryd camau cyn ymrwymo i gontract cytundebol â'r brifysgol. Mae mwy o fanylion am y math o wybodaeth a fydd yn cael ei phrosesu i'w gweld yn yr Hysbysiad Preifatrwydd ar gyfer Darpar Fyfyrwyr a Myfyrwyr Presennol ar ein gwefan:  <https://www.bangor.ac.uk/governance-and-compliance/dataprotection/documents/Student-Data-Protection-Statement-Approved-October-2020.pdf>

2 Mae cwblhau yn y cyd-destun hwn yn golygu presenoldeb drwy gydol y cwrs a chwblhau'r asesiadau gofynnol

**ATODIAD 1: FFURFLEN GAIS**

*Cwblhewch eich ffurflen gais am ysgoloriaeth a’i hanfon at* [AHEPW@bangor.ac.uk](mailto:AHEPW@bangor.ac.uk) erbyn 5pm ar ddydd Iau 30 Tachwedd 2023

Rhan 1: Eich gwybodaeth bersonol fel y gallwn gysylltu'r cais hwn â'ch cais am le ar raglen

|  |  |
| --- | --- |
| Enw Llawn: |  |
| Cyfeiriad: |  |
| Cod Post: |  |
| Cyfeiriad e-bost: |  |
| Rhaglen/Modiwl yr ymgeisiwyd amdani/amdano: |  |
| Dyddiad: |  |

Rhan 2: Sut bydd y cwrs o fudd i chi, eich sefydliad a’r cleifion/defnyddwyr gwasanaeth rydych yn gweithio gyda nhw?

|  |
| --- |
| Dywedwch wrthym am y sector, y cyflogwr a'r lleoliad rydych yn gweithio ynddo a sut mae'ch swyddogaeth bresennol yn cyd-fynd â chanlyniadau'r modiwl/rhaglen hon (Uchafswm o 300 gair - dyrennir 5 pwynt) |
|  |

|  |
| --- |
| Sut bydd eich dysgu yn cyfrannu at gyflawni canlyniadau [Cymru Iachach](https://www.gov.wales/sites/default/files/publications/2021-09/a-healthier-wales-our-plan-for-health-and-social-care.pdf)? [[1]](#endnote-2)(Uchafswm o 300 gair - dyrennir 5 pwynt) |
|  |

|  |
| --- |
| Pa effaith gaiff y cwrs hwn ar eich sefydliad a'ch defnyddwyr gwasanaeth? (Uchafswm o 300 gair - dyrennir 5 pwynt) |
|  |

**RHAN 3: STATWS CYFLOGAETH**

I'w gwblhau gan reolwr llinell neu uwch reolwr perthnasol yr ymgeisydd

|  |
| --- |
| Trafodwch sut y bydd eich sefydliad yn elwa o gyfranogiad y dysgwr ar y rhaglen a beth gredwch chi fydd yr effaith. (Uchafswm o 300 gair - dyrennir 5 pwynt) |
|  |

|  |
| --- |
| Cadarnhewch y caiff yr ymgeisydd, os bydd yn llwyddiannus, ei gefnogi i gael digon o amser dynodedig i gwblhau'r rhaglen a'r project ac ymgymryd â'r dysgu hunangyfeiriedig gofynnol. |
|  |
| Llofnodwyd gan: |
| Enw: |
| Teitl y Swydd: |
| Dyddiad: |
| Ar ran (enw'r sefydliad): |

1. https://llyw.cymru/sites/default/files/publications/2019-04/cymru-iachach-ein-cynllun-iechyd-a-gofal-cymdeithasol.pdf [↑](#endnote-ref-2)